
CONSILIUL  JUDEŢEAN

HOTĂRÂRE 

 privind aprobarea Actului constitutiv, Statutului  și a cotei de participare financiară la constituirea  Asociației de Dezvoltare Intercomunitară ”Turism în Bistrița-Năsăud“ 
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 27 de consilieri judeţeni;
 
Având în vedere:
  
-  expunerea de motive nr. 14475 din 12.12.2013 a Preşedintelui Consiliului Judeţean Bistriţa-Năsăud;

-  raportul nr. 14476 din 12.12.2013 al Direcţiei dezvoltare durabilă, proiecte europene;

- cererea nr. IC/14490 din 13.12.2013 a Consiliului Judeţean Bistriţa-Năsăud înaintată Ministerului Justiţiei pentru acordarea disponibilităţii denumirii;

-  Hotărârea Consiliului Județean Bistrița-Năsăud nr. 155/28.11.2013 privind acordul de principiu al Consiliului Județean de asociere a Judeţului Bistriţa-Năsăud cu unele unități administrativ teritoriale din județ, pentru înfiinţarea unei Asociații de Dezvoltare Intercomunitară în domeniul turismului;

- Hotărârea Consiliului Local al Comunei Bistrița-Bârgăului nr. 54/11.12.2013 privind acordul de principiu al Comunei Bistrița-Bârgăului de asociere cu  Judeţul Bistriţa-Năsăud și unele unități administrativ teritoriale din județ, pentru înfiinţarea unei Asociații de Dezvoltare Intercomunitară în domeniul turismului;

- Hotărârea Consiliului Local al Comunei Josenii Bârgăului nr. 45/28.11.2013 privind acordul de principiu al Consiliului Local Josenii Bârgăului de asociere a  Judeţului Bistriţa-Năsăud cu unele unități administrativ teritoriale din județ, pentru înfiinţarea unei Asociații de Dezvoltare Intercomunitară în domeniul turismului;

- Hotărârea Consiliului Local al Comunei Livezile nr. 63/28.11.2013 privind acordul de principiu a Consiliului Local de asociere a Comunei Livezile cu  Judeţul Bistriţa-Năsăud și cu unele unități administrativ teritoriale din județ, pentru înfiinţarea unei Asociații de Dezvoltare Intercomunitară în domeniul turismului;

- Hotărârea Consiliului Județean Prundu Bârgăului nr. 68/25.11.2013 privind acordul de principiu al Consiliului Local de asociere a Comunei Prundu-Bârgăului cu Consiliul Judeţean Bistriţa-Năsăud și cu unele unități administrativ teritoriale din județ, pentru înfiinţarea unei Asociații de Dezvoltare Intercomunitară în domeniul turismului;

- Hotărârea Consiliului Local al Comunei Tiha Bârgăului nr. 49/13.12.2013 privind acordul de principiu al Consiliului Local Tiha Bârgăului  de asociere a Comunei Tiha-Bârgăului cu Judeţul Bistriţa-Năsăud și cu unele unități administrativ teritoriale din județ, pentru înfiinţarea unei Asociații de Dezvoltare Intercomunitară în domeniul turismului;
- Hotărârea Consiliului Local al Comunei Dumitrița nr. 62/28.11.2013 privind acordul de principiu al Consiliului Local Dumitrița de asociere a Comunei Dumitrița cu Judeţul Bistriţa-Năsăud și cu unele unități administrativ teritoriale din județ, pentru înfiinţarea unei Asociații de Dezvoltare Intercomunitară în domeniul turismului;
- Hotărârea Consiliului Local al Comunei Cetate nr. 47/26.11.2013 privind acordul de principiu al Consiliului Local Cetate de asociere a Comunei Cetate cu  Judeţul Bistriţa-Năsăud și cu unele unități administrativ teritoriale din județ, pentru înfiinţarea unei Asociații de Dezvoltare Intercomunitară în domeniul turismului;

-  prevederile art. 20 din Ordonanța Guvernului nr. 58/21.08.1998 privind organizarea și desfășurarea activității de turism în România, cu modificările și completările ulterioare;

-  prevederile Ordonantei Guvernului nr. 26/2000 cu privire la asociaţii şi fundaţii, cu modificarile si completarile ulterioare;
- prevederile art. 35, alin. 3) şi alin. 4) din Legea nr.273/2006 privind finanţele publice locale, cu modificările şi completările ulterioare;
- raportul nr. IC/14868 din 19.12.2013 al Comisiei de administraţie;
- raportul nr. IC/14869 din 19.12.2013 al Comisiei economice.
     
În temeiul dispoziţiilor art. 11-13, art. 91, alin.(1) lit. b și alin.(6) lit. c), art. 97, alin. (1), art. 98 şi art. 115 alin. (1) lit. c) din Legea nr. 215 din 2001 privind administraţia publică locală, republicată, cu modificarile si completarile ulterioare,
HOTĂRĂŞTE:
Art.1. Se aprobă constituirea Asociației de Dezvoltare Intercomunitară “Turism în Bistrița-Năsăud“ în vederea dezvoltării durabile și promovării turismului în județul Bistrița-Năsăud.

Art.2. Se aprobă participarea Județului Bistrița-Năsăud ca membru fondator, alături de comunele Bistrița Bîrgăului, Cetate, Josenii Bîrgăului, Livezile, Prundu Bîrgăului, Tiha Bîrgăului și Dumitrița, la constituirea Asociației de Dezvoltare Intercomunitară “Turism în Bistrița-Năsăud”.  
Art.3. Asociația de Dezvoltare Intercomunitară “Turism în Bistrița-Năsăud” va avea sediul în România , județul Bistrița-Năsăud, municipiul Bistriţa, Piaţa Petru Rareş, nr. 2, cod poștal 420080.
Art.4. Se aprobă forma cadru a Actului constitutiv și a Statutului Asociației de Dezvoltare Intercomunitară „Turism în Bistrița-Năsăud”, conform Anexei nr. 1 și Anexei nr. 2, care fac parte integrantă din prezenta hotarâre.

Art.5. Se aprobă participarea Județului Bistrița-Năsăud cu suma de 5.000 lei, reprezentând aportul Județului Bistrița-Năsăud la constituirea patrimoniului inițial al Asociației.

Art.6. Se împuterniceste președintele Consiliului Județean Bistrița-Năsăud  să semneze în numele și pentru Județul Bistrița-Năsăud, Actul constitutiv și Statutul Asociației de Dezvoltare Intercomunitară “Turism în Bistrița-Năsăud”. 
Art.7. Se împuternicește doamna Borş Alexandrina Crina, șef serviciu al Serviciului Juridic contencios, resurse umane, cetățean român, născută la data de 23.06.1973, în orașul Năsăud, domiciliată în Bistriţa, str. Ştefan Octavian Iosif, posesoare al CI seria XB 412746, eliberat de SPCLEP Bistriţa, la data de 19.08.2013, să îndeplinească procedurile prevăzute de lege pentru înregistrarea Asociației la Registrul asociațiilor și fundațiilor de pe lânga grefa Judecătoriei Bistrița.

Art.8 Prezenta hotărâre a fost adoptată cu un număr de 28 voturi  „pentru”.

Art.9 Cu ducerea la îndeplinire şi punerea în aplicare a prevederilor prezentei hotărâri se încredinţează Președintele Consiliului Județean Emil Radu Moldovan, Direcţia dezvoltare durabilă, Proiecte Europene, Direcţia economică şi Direcţia administraţie locală.
Art.10 Prezenta hotărâre se comunică de către Serviciul administraţie şi relaţii publice cu:

·  Comuna Bistrița Bîrgăului;

·  Comuna Cetate;

·  Comuna Josenii Bîrgăului;

·  Comuna Livezile;

·  Comuna Prundu Bîrgăului;

·  Comuna Tiha Bîrgăului;
·  Comuna Dumitrița;
·  Direcția dezvoltare durabilă, proiecte europene;
·  Direcţia economică;
·  Direcţia administraţie locală;
·  Doamna Borş Alexandrina Crina;
·  Instituţia Prefectului judeţul Bistriţa-Năsăud;
PREŞEDINTE ,
EMIL RADU MOLDOVAN
          Contrasemnează:

